АҞӘА, нанҳәа 29 — Sputnik. Шәачатәи аполициа аусзуҩцәа дааныркылеит аӷьычра ҟаиҵеит ҳәа агәаанагара ззыҟоу руаӡәк. Абри атәы аанацҳауеит РИА Новости, Урыстәыла ААР ахаҭарнак Ирина Волк лажәақәа шьаҭас иганы.
"Аоператив-ԥшааратә усурақәа ирылҵшәаны Шәачатәи адәыӷбаанкыларҭаҿы даанкылан 53-шықәса зхыҵуа, Нхыҵ Кавказ ареспубликақәа руак ауаҩԥсы. Ахаҵа идбалоуп аԥара ахәҭак. Ашьаус хацыркуп", — лҳәоит Волк.
Уажәазы егьырҭ ацәгьоура алахәылацәа рхаҭарақәа рышьақәыргылареи раанкылареи ирзырхоу ауснагӡатәқәа ирҿуп.
Волк ишылҳәаз ала абанк аҿы аԥара амызхыз ахаҵа идыри иареи автомашьынала инеиуан. Аамҭак азы аԥсҟы зкыз амашьына дҭыҵит. Убри аамҭаз иаарыдгылаз автомашьына асабардақәа зҿаҵаны иҭатәаз ҩыџьа ауаа атапанча еиԥшыз акы неиҿакны аԥара имырхит.
"Ацәгьоуцәа бналеит. Ацәыӡ 30 миллион мааҭ артәеит", — лҳәеит Волк.